**Britanci uvrstili Studenac među pobjednike za najinovativniji maloprodajni lanac u ostatku svijeta**

*Hrvatski lanac susjedskih dućana Studenac osvojio je nagradu Highly Commended RTIH Innovation Award u kategoriji „Najinovativniji maloprodajni lanac za 2023. godinu (ostatak svijeta) zahvaljujući nizu pokrenutih projekata u području inovacija i digitalizacije poslovnih procesa.*

**Omiš, 11.12.2023. –** Hrvatski lanac susjedskih dućana **Studenac** osvojio je **Highly** **Commended Award** na **2023.** **RTIH Innovation Awards** u kategoriji „**Najinovativniji maloprodajni lanac za 2023. godinu** (ostatak svijeta)**“.**

Glavna nagrada u navedenoj kategoriji pripala je poznatoj francuskoj kozmetičkoj kompaniji L’Occitane, a **Studenac** je, osvojivši Highly Commended Award ostavio iza sebe američki lanac luksuznih robnih kuća Nordstrom, velikog njemačkog proizvođača sportske odjeće i obuće Puma te indijski lanac modnih trgovina Style Union.

**Retail Technology Innovation Hub (RTIH)**, jedan od vodećih portala u svijetu koji se bavi tehnologijama i informacijskih znanostima u maloprodaji, samostalno je nominirao Studenac u kategoriji „Najinovativniji maloprodajni lanac za 2023. godinu (ostatak svijeta)“ nakon što je razmotrio Studenčeve prijave u kategorijama za digitalizaciju, inovaciju u lancu opskrbe te strateško partnerstvo.

Među prijavljenim projektima zahvaljujući kojima je Studenac zavrijedio dodatnu nominaciju bila su četiri projekta u kojima je primijenjena napredna analitika u svrhu olakšavanja svakodnevnih poslovnih procesa unutar različitih poslovnih područja kompaniji. Nadalje, tu je i projekt **Solvoyo** kojim se automatizira donošenje odluka u procesima opskrbljivanja te strateško partnerstvo koje je Studenac sklopio s vodećom domaćom tehnološkom kompanijom **Infobip**, s kojom intenzivno radi na unapređenju svoje komunikacije s kupcima na **WhatsAppu**, što predstavlja jedinstvenu uslugu na hrvatskom maloprodajnom tržištu.

„Čestitam svima koji su sudjelovali u projektima! Ova nagrada je vrijedno priznanje za trud, rad i predanost zaposlenika različitih sektora i odjela unutar Studenca, koji su zajedničkim snagama s našim centrom izvrsnosti osmišljavali, razrađivali i implementirali moderna rješenja za kompleksan sustav velike prodajne mreže s kakvom Studenac raspolaže. Aktivno nastavljamo raditi na olakšavanju svakodnevnog posla naših zaposlenika, kao i približavanju našim kupcima jer se pri razvoju različitih alata vodimo upravo njihovim potrebama i željama“, izjavila je **Nina Mimica**, članica Uprave za inovacije i digitalizaciju u Studencu, dodajući:

„Ova nagrada predstavlja divnu završnicu uspješne godine koja je iza nas, a u kojoj smo također primili i Zlatnu košaricu za trgovca 2022. godine.“

**Kontakt za medije:**

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, a u 2023. lanac Strahinjčicu i Špar Trgovinu, te je sada prisutan na nacionalnom nivou. Studenac trenutačno zapošljava više od 6000 djelatnika, ima 1200 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).